OpenLLM-France/wikimedia huggingface dataset:
# Nikki Benz

Nikki Benz (n. 11 de desembre de 1981) és una actriu porno canadenca nascuda a Ucraïna.

## Biografia

Nikki va néixer a Ucraïna però quan era molt jove es va mudar a Toronto, Canadà, on es va criar i on sempre ha viscut. Després d'acabar l'escola va començar a treballar com a model de bikinis i a participar en concursos de bellesa.
Als 16 anys va començar a treballar com stripper, ofici que va exercir durant més de dos anys. Mentre es dedicava al striptease es va adonar que volia arribar més lluny i en complir els 21 anys va decidir que volia ser actriu porno.

### Carrera com a actriu porno

Nikki va conèixer a un director porno, i va ser contractada per rodar dues escenes a les pel·lícules Strap On Sally 20 i Strap On Sally 21. Després de rodar les escenes la productora Pleasure Productions li va oferir un contracte exclusiu que Nikki va acceptar, treballant per a la companyia durant un any i mig. Mentre això succeïa l'actriu encara vivia a Toronto i es desplaçava a Los Angeles constantment. En finalitzar el seu contracte, la productora Jill Kelly Productions li va fer una oferta per treballar per a l'estudi exclusivament. Nikki va acceptar mudant-se a Los Angeles.
Després de finalitzar el seu contracte amb Jill Kelly Productions, Nikki no va voler renovar-ho i va començar a treballar sense compromisos d'exclusivitat amb cap productora i parella diferents estudis. Va rodar escenes en les quals superava els límits de tot el que havia fet fins llavors, de to hardcore i també gonzo. Després de treballar uns mesos sense contractes exclusius, la productora Teravision (de l'actriu porno Tera Patrick) li va oferir un nou contracte exclusiu.
Després d'uns mesos de contracte amb l'estudi, Nikki va començar a tenir problemes amb la companyia a la qual va acusar de violència i d'abús psicològic per part de Evan Seinfeld, marit de Tera Patrick i director de Teravision. Després d'això, va optar per finalitzar el contracte abans de la data de venciment. Després del conflicte amb Teravision, va decidir treballar lliurement sense tenir compromisos d'exclusivitat amb cap altra productora, rodant escenes per a multitud d'estudis.
L'any 2010, Nikki va ser triada noia Penthouse del mes d'abril.

## Referències

* ↑ Penthouse Magazine. «Nikkiapri Benz Penthouse Pet April 2010» (en anglès). Arxivat de l'original el 2010-11-20. [Consulta: 19 novembre 2010].
# Hoven (Dakota del Sud)

Hoven és una població dels Estats Units a l'estat de Dakota del Sud. Segons el cens del 2000 tenia 511 habitants.

## Demografia

Segons el cens del 2000, Hoven tenia 511 habitants, 213 habitatges, i 145 famílies. La densitat de població era de 657,7 habitants per km².
Dels 213 habitatges en un 27,2% hi vivien nens de menys de 18 anys, en un 62,9% hi vivien parelles casades, en un 4,7% dones solteres, i en un 31,9% no eren unitats familiars. En el 30,5% dels habitatges hi vivien persones soles el 18,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,94.
Per edats la població es repartia de la següent manera: un 22,7% tenia menys de 18 anys, un 3,7% entre 18 i 24, un 25% entre 25 i 44, un 21,5% de 45 a 60 i un 27% 65 anys o més.
L'edat mediana era de 44 anys. Per cada 100 dones de 18 o més anys hi havia 90,8 homes.
La renda mediana per habitatge era de 28.942 $ i la renda mediana per família de 38.750 $. Els homes tenien una renda mediana de 25.250 $ mentre que les dones 14.063 $. La renda per capita de la població era de 16.809 $. Entorn del 8,8% de les famílies i el 15,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hoven». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Hoven». American Fact Finder. Oficina del Cens dels Estats Units, 12-01-2010.
# Plevník-Drienové

Plevník-Drienové és un poble i municipi d'Eslovàquia que es troba a la regió de Trenčín.

## Història

La primera menció escrita de la vila es remunta al 1354.
# Nota (tipografia)

Una nota és una cadena de text situada a la part inferior d'una pàgina en un llibre o en un document o al final d'un capítol, d'un volum o de la totalitat del text. La nota pot proporcionar comentaris d'un autor referents al text principal o facilitar referències bibliogràfiques d'una obra de referència que s'utilitza en el text, o ambdues. En anglès, una nota al peu de pàgina normalment es marca amb un número en superíndex immediatament després de la part del text a la qual la nota fa referència.
Les notes al peu són les notes al peu de la pàgina, mentre que les notes finals es recullen en una rúbrica diferent en el final d'un capítol, el volum o el treball sencer. A diferència de les notes al peu, les notes al final tenen l'avantatge de no afectar la distribució del text principal, però poden causar molèsties als lectors que han d'anar i venir entre el text i les notes al final.
Exemple:
    La primera idea¹ per a la primera nota al peu de la pàgina, la segona Idea² per a la segona nota al peu, i així successivament.
De tant en tant en número entre parèntesis o claudàtors, d'aquesta manera:. Els caràcters tipogràfics com l'asterisc (*) o l'obelisc (†) també es poden utilitzar per apuntar a peu de pàgina; l'ordre tradicional d'aquests símbols en anglès és *, †, ‡, §, ‖, ¶.

## Referències

* ↑ Robert Bringhurst (2005). The Elements of Typographic Style (version 3.1). Point Roberts, WA: Hartley and Marks. pp 68–69. Bringhurst goes on to say “But beyond the ... double dagger, this order is not familiar to most readers, and never was.”
Viccionari
# Petanca als Jocs Mediterranis de 2018

La competició d'esports de pilota dels Jocs del Mediterrani de 2018 de Tarragona es va celebrar entre el 28 i el 30 de juny al velòdrom de Campclar de l'Anella Mediterrània a Tarragona. La primera aparició d'aquest esport en els Jocs del Mediterrani va ser a Bari 1997 a Itàlia.
La competició va ser categories masculina i femenina en diverses modalitats.

## Medaller per categoria

| Categoria | Or | Plata | Bronze |
| Homes ||||
| Petanca ||||
| Dobles | França Damien Roger Hureau Bruno Louis Le Boursicaud | Itàlia Alessio Cocciolo Diego Rizzi | Tunísia Majdi Hammami Mohamed Khaled Bougriba |
| Tir de precisió | Diego Rizzi | Bruno Le Boursicaud | Abdessamad El Mankari |
| Lyonaise ||||
| Tir progressiu | Ales Borcnik | Stefano Pegoraro | Hubert Marsens |
| Tir de precisió | Pero Cubela | Jure Kozjek | Simone Mana |
| Raffa ||||
| Individual | Enrico Dall'olmo | Alfonso Nanni | Stefan Farrugia |
| Dones ||||
| Petanca ||||
| Dobles | Mouna Beji Asma Belli | Ludivine Edwige D'Isidoro Angelique Sandrine Colombet | María José Múñoz María José Pérez |
| Tir de precisió | Mouna Beji | Gülçin Çelik | Asma Belli |
| Lyonaise ||||
| Tir progressiu | İnci Ece Öztürk | Barbara Barthet | Serena Traversa |
| Tir de precisió | Nives Jelovica | Sesilia Mailehako | Caterina Venturini |

## Medaller per país

| Posició | País | Or | Plata | Bronze | Total |
| 1 | Tunísia | 2 | - | 2 | 4 |
| 2 | Croàcia | 2 | - | - | 2 |
| 3 | França | 1 | 4 | 1 | 6 |
| 4 | Itàlia | 1 | 3 | 3 | 7 |
| 5 | Eslovènia | 1 | 1 | - | 2 |
| 5 | Turquia | 1 | 1 | - | 2 |
| 7 | San Marino | 1 | - | - | 1 |
| 8 | Espanya | - | - | 1 | 1 |
| 8 | Marroc | - | - | 1 | 1 |
| 8 | Malta | - | - | 1 | 1 |
| Total | Total | 9 | 9 | 9 | 27 |

## Referències

* ↑ «Petanca - Jocs Mediterranis 2018». Arxivat de l'original el 2018-05-20. [Consulta: 25 maig 2018].
# Nassim Saidi

Nassim Saidi (9 de desembre de 1994) és un ciclista algerià professional des del 2013. Actualment corre a l'equip Mouloudia Club d'Alger.

## Palmarès

* 2016
** 1r al Critèrium Internacional de Blida
** Vencedor d'una etapa al Tour de Faso
* 2017
** 1r al Gran Premi de Chahid Didouche Mourad i vencedor d'una etapa
* 2018
** Vencedor d'una etapa al Tour de Tipaza
** Vencedor d'una etapa al Tour dels Aeroports
* 2019
** 1r al Gran Premi de Chahid Didouche Mourad i vencedor d'una etapa
** Vencedor d'una etapa a la Volta a Egipte
* 2022
** Campió àrab de ciclisme
** 1r al Tour de Sidi Bel Abbès
* 2023
** Campió d'Àfrica de contrarellotge per equips
** Vencedor d'una etapa a la Volta a Algèria
** Vencedor d'una etapa Gran Premi d'El Malah
** Vencedor d'una etapa Tour de Ghardaïa
* 2024
** 1r al Gran Premi d'Orà
** 1r al Tour d'Algèria

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Nicteri nan

El nicteri nan (Nycteris nana) és una espècie de ratpenat de la família dels nictèrids que es troba a Angola, Guinea Equatorial, Ghana, Kenya, Ruanda, el Sudan, Tanzània, Togo i Uganda.

## Referències

* ↑ Monadjem, A.; Fahr, J.; Hutson, A.M.; Mickleburgh, S.; Bergmans, W. (2017). "Nycteris nana." 2017 Llista Vermella de la UICN. Unió Internacional per a la Conservació de la Natura, edició 2017. [Consulta: 13 abril 2023]
* ↑ Distribució (anglès)

## Enllaços externs

* The Taxonomicon (anglès)
Espècies vivents de rinolofoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Hipposideridae :
Família Megadermatidae :
Família Nycteridae :
Família Rhinolophidae :
Família Rhinonycteridae :
# Peptidil transferasa

L'enzim peptidil transferasa és una aminoacil transferasa (amb nombre EC 2.3.2.12) que realitza la funció essencial de les ribosomes. S'encarrega de la formació d'enllaços peptídics entre aminoàcids adjacents durant la traducció de l'ARN missatger i, per tant, la síntesi proteica; l'energia per fer-ho l'obté de trencar la unió aminocil-ARNt.
No obstant això, aquests enzims estan implicats també en processos no relacionats amb la traducció. En bacteris, l'activitat peptidil transferasa es troba en la subunitat 50 S (component 23 S); en canvi, en eucariotes són la subunitat 60 S (component 28 S) la que l'allotja.

## Ús terapèutic

Diversos quimioteràpics posseeixen la seva diana en l'activitat peptidil transferasa, com a element crucial en la síntesi proteica. Depenent de la seva afinitat per ribosomes procariotes o eucariotes, s'empren en teràpia antimicrobiana específica (els primers, contra bacteris; els segons, contra fongs, fonamentalment)
* El cloramfenicol uneix l'ARN ribosomal 23 S als seus residus A2451 i A2452, inhibint la formació de l'enllaç peptídic. És actiu davant un ampli espectre de microorganismes, en especial estafilococs.
* Els antibiòtics macròlids sembla inhibir a la peptidil transferasa durant el pas de translocació ribosomal. Entre ells es troben fàrmacs antibacterians com l'eritromicina.
* La cicloheximida és un inhibidor de la síntesi proteica a organismes eucariotes (ribosomes 60 S), i és produïda pel bacteri Streptomyces griseus. Té un ús estès en la investigació biomèdica per inhibir la síntesi de proteïnes en cèl·lules eucariotes in vitro.

## Referències

* ↑ Gu Z, Harrod R, Rogers EJ, Lovett PS «Anti-peptidyl transferase leader peptides of attenuation-regulated chloramphenicol-resistance genes». Proc. Natl. Acad. Sci. U.S.A., 91, 12, juny 1994, pàg. 5612–6. PMC: 44046. PMID: 7515506.
* ↑ Protein synthesis inhibitors: macrolides mechanism of action animation. Classification of agents Arxivat 2008-12-26 a Wayback Machine. Pharmamotion. Author: Gary Kaiser. The Community College of Baltimore County. Retrieved on July 31, 2009
* ↑ Prescott, L.M.. Microbiología. McGraw-Hill Interamericana de España, S.A.U., 1999. ISBN 84-486-0261-7.
# Bassa de cap Gros

La Bassa de Cap Gros és una bassa temporània situada al final de la pista que va de Mas Puignau fins al Cap Gros, al terme municipal del Port de la Selva. Es tracta d'una bassa de nivell molt variable en funció de les pluges, que pot arribar a ocupar una superfície màxima d'unes 0,22 Ha.
La vegetació del voltant de la bassa és formada per brolles i bruguerars silícicoles mediterranis, de terra baixa. El caràcter temporal i fluctuant de la bassa no permet l'existència d'un cinyell helofític. Les comunitats vegetals -herbassars humits, jonqueres, comunitats algals, etc.- són molt variables al llarg de l'any, en funció del nivell hídric. Pel que fa als hàbitats, la bassa correspon a l'hàbitat d'interès comunitari prioritari 3170* Basses i tolls temporers mediterranis.
Quan a la fauna, la bassa destaca com a punt d'aturada migratòria d'ocells, com a punt de reproducció d'alguns amfibis, i sobretot per la seva fauna d'invertebrats, ja que s'hi ha citat espècies de gran importància corològica, com Triops cancriformis, Tanymastix stagnalis, Maghrebestheria maroccana, etc. No es detecten factors que afectin negativament aquest espai, força isolat.
Aquesta zona humida es troba dins el Parc Natural de Cap de Creus i està inclosa també a l'Espai d'Interès Natural "Cap de Creus", a l'espai de la Xarxa Natura 2000 ES5120007 "Cap de Creus" i al Paratge natural d'interès nacional de Cap Gros-Cap de Creus.

## Referències

* 1 2 3 4 «Bassa de Cap Gros». Zones humides. Generalitat de Catalunya. Arxivat de l'original el 3 de març 2016. [Consulta: 1r febrer 2015].
# Catocala afghana

Catocala afghana és una espècie de papallona nocturna de la subfamília Erebinae i la família Erebidae. Es troba al Pakistan.

## Referències

* ↑ «Funetː Catocala afghana (anglès)». Arxivat de l'original el 2019-07-20. [Consulta: 18 març 2016].

## Enllaços externs

* Catalogue of Lifeː Catocala afghana (en)
# Noche de lobos

Noche de lobos (que es traduiria com «nit de llops») fou un programa de televisió pioner sobre cinema fantàstic i de terror de la cadena espanyola Antena 3.
Es va dividir en dues etapes, la primera, entre 1990 i 1993, s'emetia els diumenges per Antena 3 i començava entre les 22:30 i les 00:00. Des del 24 de juny de 1990, el programa fou dirigit i presentat per Joan Lluís Goas. antic director del Festival Internacional de Cinema Fantàstic de Catalunya, que feia la introducció de la pel·lícula, on explicava anècdotes i curiositats i amania la presentació amb alguna notícia d'actualitat sobre el món del cinema. A continuació s'emetia la pel·lícula i després d'aquesta, Joan Lluís Goas dedicava uns minuts a presentar la pel·lícula que es projectaria la següent setmana.
El 2003 Antena 3 va tornar a emetre el programa, aquesta vegada sense presentador i amb pel·lícules més comercials. Abans de l'emissió de la pel·lícula, s'emetia un reportatge amb imatges de la pel·lícula i una veu en off comentant-les. El 2012 es va aprofitar el nom de l'espai, per començar un cicle de cinema de terror al canal de TDT Nitro i posteriorment en La Sexta 3 del grup Antena 3. Les pel·lícules es van emetre sense presentació prèvia, solament precedides d'una capçalera.

## Referències

* 1 2 «La moda del terror invade la televisión». La Vanguardia, 23-02-1991 [Consulta: 11 juliol 2021].
* ↑ Albert, Antonio «El terror en pantalla» (en castellà). El País [Madrid], 08-03-1992. ISSN: 1134-6582.

## Enllaços externs

* Les cadenes recuperen el gènere del terror per mantenir les audiències
# I Was Happy Here

I Was Happy Here és una pel·lícula britànica de drama del 1966 dirigida per Desmond Davis. Va guanyar la Conquilla d'Or a la millor pel·lícula al Festival Internacional de Cinema de Sant Sebastià 1966. La pel·lícula fou estrenada als Estats Units amb el títol Time Lost and Time Remembered.

## Sinopsi

Cass segueix les llums brillants fins a Londres, però es desil·lusiona ràpidament. Coneix (i es casa) amb el doctor Langdon, però aviat s'adona del seu desig de tornar a casa seva al costat del mar i del seu primer amor, Colin.

## Repartiment

* Sarah Miles - Cass Langdon
* Cyril Cusack - Hogan
* Julian Glover - Dr. Matthew Langdon
* Sean Caffrey - Colin Foley
* Maire Keane - Cambrera
* Eve Belton - Kate
* Cardew Robinson - Enterrador

## Producció

La pel·lícula va ser la primera d'una sèrie de coproducció entre el NFFC i Rank. Originalment es va anomenar Passage of Love.
El rodatge va començar el juny de 1965 amb un rodatge de sis setmanes al comtat de Clare, Irlanda, seguit de tres setmanes a Londres i una setmana més a Irlanda.
La pel·lícula va ser rodada a Lahinch, comtat de Clare i als Estudis Twickenham, Londres.

## Recepció

La pel·lícula va rebre algunes crítiques de suport, però va ser una decepció a taquilla i va perdre diners.

### Recepció crítica

Allmovie va assenyalar "una pel·lícula lleugerament bella i inquietant, poètica, una fràgil peça de cinema que en altres mans podria sortir com a insuportablement preciosa o pretensiosa. Afortunadament, Time és pastat per Desmond Davis, que gestiona el material amb el grau de sensibilitat adequat;" tanmateix, Time Out la va anomenar "Una pel·lícula horriblement pretensiosa i sentimental que encara va aconseguir conservar un grau de poder emocional, amb moments d'intensitat i convicció reals ... La pel·lícula és certament molt millor que la anterior història irlandesa de Davis Girl with Green Eyes (també una adaptació d'Edna O'Brien), però està atrotinat pels terribles trucs de sobreèmfasi que sembla haver après del seu patró Tony Richardson"; mentre que TV Guide pensar que era "lent en el ritme, amb una bella fotografia i un bon funcionament, aquest és un conte ben explicat de desencís i resignació."

## Referències

* ↑ Premis del 1966 al web del Festival de Sant Sebastià
* ↑ «Time Lost and Time Remembered (1966) - Desmond Davis - Synopsis, Characteristics, Moods, Themes and Related - AllMovie».
* ↑ Petrie p 6-7
* ↑ Petrie p 9
* ↑ «I was Happy Here». Arxivat de l'original el 2018-05-28. [Consulta: 25 abril 2020].
* ↑ Petrie p 11-12
* ↑ «Time Lost and Time Remembered (1966) - Desmond Davis - Review - AllMovie».
* ↑ «I Was Happy Here».
* ↑ «Time Lost And Time Remembered».

## Notes

* Petrie, Duncan James (2016). «Resisting Hollywood Dominance in Sixties British Cinema : The NFFC/Rank Joint Financing Initiative». Historical Journal of Film, Radio and Television.
# Podhorany (Nitra)

* Per a altres significats, vegeu «Podhorany».
Podhorany és un poble i municipi d'Eslovàquia que es troba a la regió de Nitra, al sud-oest del país. Compta amb una població de 1.114 habitants (2022).

## Història

La primera menció escrita de la vila es remunta al 1113.

## Referències

* ↑ «Podhorany». en.mapy.cz. [Consulta: 7 agost 2022].
* ↑ «Nitriansky kraj (Slovakia): Districts, Towns and Municipalities - Population Statistics, Charts and Map». citypopulation.de. [Consulta: 7 agost 2022].
# Nicteri pilós

El nicteri pilós (Nycteris hispida) és una espècie de ratpenat de la família dels nictèrids que es troba al Senegal, Somàlia, Guinea Equatorial, Angola, Sud-àfrica i Zanzíbar.

## Referències

* ↑ Monadjem, A; Bergmans, W; Mickleburgh, S.; Hutson, A.M. (2017). "Nycteris hispida." 2017 Llista Vermella de la UICN. Unió Internacional per a la Conservació de la Natura, edició 2017. [Consulta: 13 abril 2023]
* ↑ Distribució (anglès)

## Enllaços externs

* The Taxonomicon (anglès)
Espècies vivents de rinolofoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Hipposideridae :
Família Megadermatidae :
Família Nycteridae :
Família Rhinolophidae :
Família Rhinonycteridae :
# Petaure de ventre groc

El petaure de ventre groc (Petaurus australis) és una espècie de petaure, aproximadament de la mida d'un conill. Sol tenir una esquena grisa-marró i un ventre blanc fosc a taronja, amb llargues orelles puntades i una llarga cua.

## Referències

* ↑ Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005, pàg. 54-55. ISBN 0-801-88221-4. (anglès)
* ↑ Cronin, Leonard and Westmacott, Marion (il·lustradora). Key Guide to Australian Mammals. Reed Books Pty. Ltd., 1991, p. 64–65. ISBN 0-7301-0355-2.
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# Safareig d'Alòs de Balaguer

El Safareig d'Alòs de Balaguer és una obra d'Alòs de Balaguer (Noguera) inclosa a l'Inventari del Patrimoni Arquitectònic de Catalunya.

## Descripció

Es tracta d'una pica allargada adossada a la roca. Al voltant de la pica està rematat per una llosa de pedra inclinada per poder rentar. La pica està coberta per una teulada de teula àrab a una sola vessant. La teulada reposa en una paret que té grans obertures.
L'aigua procedeix d'una font que abans d'arribar al safareig també abasteix un abeurador.

## Referències

* 1 2 «Safareig d'Alòs de Balaguer». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 3 juny 2020].
# Bassa de Senglars de la Creu del Bei

La Bassa de Senglars de la Creu del Bei es troba al Parc de la Serralada Litoral, a Cabrera de Mar.

## Entorn

Està al mig d'un camí i en una clariana. Els arbres els trobarem just on comença un altre cop el bosc, seguint el camí en direcció sud.

## Accés

És ubicada a Cabrera de Mar: situats a la Creu del Bei (també anomenada Creu de l'Abeia), cal prendre un camí que surt en direcció SE i el seguim (prescindint d'una drecera a l'esquerra senyalitzada amb una estaca) fins a arribar a un planell i trobar el bassal a terra, al mig del camí. Coordenades: x=448261 y=4598527 z=308.

## Referències

* 1 2 3 Triquell i Salomé, Adrià, 2012. Parc de la Serralada Litoral (Història i Itineraris). Editorial Piolet, Barcelona. ISBN 9788415075615. Pàgs. 139-140

## Enllaços externs

* Llibre-Guia de la Serralada Litoral - Història i itineraris Arxivat 2015-11-17 a Wayback Machine. (català)
# Catocala abacta

Catocala abacta és una espècie de papallona nocturna de la subfamília Erebinae i la família Erebidae.

## Distribució

Es troba a l'Anatòlia.

## Subespècies

* Catocala abacta abacta
* Catocala abacta irana Brandt, 1938 (Iran)

## Referències

* ↑ «GBIF» (en anglès). [Consulta: 18 març 2016].

## Enllaços externs

* Catocala abacta irana Imatges
* Funetː Catocala abacta Arxivat 2019-07-20 a Wayback Machine. (en)
* Catalogue of Lifeː Catocala abacta (en)
# No Use For A Name

No Use for a Name (abreujat NUFAN) va ser un grup de punk rock originari de San Jose, Califòrnia, Estats Units, creat el 1987 per Tony Sly, Steve Papoutsis i Rory Koff. La banda és bastant apreciada en hardcore i punk, encara que, al llarg de la seva carrera, el seu so va evolucionar i es va tornar més suau i melòdic. En el seu últim disc, la banda va tornar a l'estil amb el qual es va donar a conèixer.

## Discografia

* Incognito (1990)
* Don't Miss the Train (1992)
* The Daily Grind (1993)
* Leche Con Carne (1995)
* Making Friends (1997)
* More Betterness! (1999)
* NRA Years (2000)
* Live in a Dive: No Use for a Name (2001)
* Hard Rock Bottom (2002)
* Keep Them Confused (2005)
* All the Best Songs (2007)
* The Feel Good Record of the Year (2008)